钦定古今图书集成/明伦汇编/官常典/第387卷 > 明
## 钦定古今图书集成/明伦汇编/官常典/第387卷 > 明

明国子监设祭酒、司业，统监丞、博士、助教、学正、学录、
典籍之属。

按《明会典》：“国子监正官：祭酒一员，司业一员。”

首领官：典簿一员。

属官监丞一员。

〈注〉旧二员。

博士五员，助教九员。

〈注〉旧一十五员，后革二员。万历九年革四员，

学正七员。

〈注〉内一员、填注“孔氏世袭。”旧十一员、革四员、

学录四员

〈注〉旧七员，后革二员。万历九年革一员。

典籍一员，掌馔一员。

〈注〉旧二员。

中都国子监：

〈注〉后革。旧有祭酒、司业各一员，监丞二员，典簿、博士各一员，助教二员，学正、学录、掌馔各一员。俱革。

南京国子监祭酒一员，司业一员，监丞一员，典簿一
员，博士二员。

〈注〉旧三员。隆庆四年、革一员

助教四员

〈注〉旧六员。嘉靖三十七年、革二员

学正四员。

〈注〉旧五员。隆庆四年、革一员

学录二员，典籍一员。

〈注〉旧有掌馔一员。嘉靖三十七年革

### 太祖洪武元年置南京国子学

按《明会典》：“国初于南京置国子学正四品衙门，设博
士、助教、学正、学录、典乐、典书、典膳等官，所以专司风
化，教育人材，职任最重。后添设祭酒、司业、典簿，改典
膳为掌膳。”

洪武八年、置“中都国子学。”

按《明会典》云云。

洪武　年，定“国学师生廪馔。”

按《明会典》：“洪武初，官吏师生廪馔。三月至十月终，日
食三餐，每人日支米一升。十一月至次年二月终，日
二餐，每人日支米八合五勺。若监生有家小者，三月
至十月终减支，每人日支米六合九勺。十一月至二
月终不减支。其监生家小，月支食米六斗。若云南所
属并四川土官生，许带家人一名同食廪米。其会馔”
物料，每人日支菁菜三两，腌菜则一两五钱，豆腐黄
豆一合磨造盐三钱，酱二钱，花椒五分，香油三分，醋
每四十人共一瓶面三日一餐，每人八两。造馒首。猪
肉四两，作饀酵糟三钱，豆粉一两，干粉索为汤。干鱼
三日一次，每人二两。柴每人日支二觔。

洪武十年、令“武臣子弟入国子学”

按《明会典》：“洪武初，令品官子弟及民间俊秀通文义
者，充国子学生。十年，令武臣子弟入国子学读书。
洪武十三年，令兵部于皂隶内岁拨三十五名，充膳
夫厨子。”

按《明会典》云云。

洪武十五年、改国子学为“国子监”

按：《明会典》，“十五年，改国子学为国子监”，“中都国子学
为中都国子监”，从四品衙门。以祭酒、司业为堂上官，
监丞、博士、助教、学正、学录、典籍、掌馔为属官，典簿为
首领官。

监规。洪武十五年定，“一本监正官每日清晨升堂就
坐，各属官以次赴堂序立行揖礼。正官坐受后，各属
官分列东西相向对揖。礼毕就位。俟各堂生员行列
恭揖、礼毕方退。晚亦如之。”

一、本监属官，每遇赴堂禀议事务，质问经史，皆须拱
立“听受，取次讲说，不得即便坐列。其正官亦不得要
求虚誉，辄自起身，有紊礼制，务在纲纪秩然，足为矜
式。”

一、“本监正官职专总理一应事务。须要整饬威仪，严
立规矩，表率属官，模范后进。不可尸位素餐，因而怠
惰。”

一、监丞之职，所以参领监事。凡教官怠于师训，生员
有戾规矩，并课业不精、廪膳不洁，并从纠举惩治。务
要“夙夜尽公，严行约束，毋得徇情，以致废弛。”

一、博“士、助教、学正、学录等官，职专教诲，务在严立工
程，用心讲解，以臻成效。如或怠惰不能自立，以致生
员有戾规矩者，举觉到官，各有责罚。”

一、生员在学读书，务要明体适用，以须仕进。各宜遵
承师训，循规蹈矩。凡出入起居升堂会馔，毋得有犯
学规，违者痛治。

一、掌馔职备廪食供给师生，须要恪恭乃事，务在丰
洁，毋得通同膳夫厨役人等，因而克减，以致不充。违
者依律问罪。

一、典簿职专文案。凡一应学务并支销钱粮、季报课
业文册等项。皆须明白稽考。毋得通同吏典人等、侵
损漏落作弊。违者并依律处治施行。

一、每月背讲书日期：“初一日假，初二日、初三日会讲，
初四日背书，初五日、初六日复讲，初七日背书，初八
日会讲，初九日、初十日背书，十一日复讲，十二日、十
三日背书，十四日会讲，十五日假，十六日、十七日背
书，十八日复讲，十九日、二十日背书，二十一日会讲，
二十二日、二十三日背书，二十四日复讲，二十五日”
会讲，二十六日《背书》，二十七日，二十八日复讲，二十
九日《背书》，三十日复讲。

本年又定一、学校之所，礼义为先。各堂生员，每日诵
授《书史》，并在师前立听讲解。其有疑问，必须跪听，毋
得傲慢，有乖礼法。

一、在学生员当以“孝悌、忠信、礼义廉耻为本，必先隆
师亲友，养成忠厚之心，以为他日之用。敢有毁辱师
长，及生事告讦者，即系干名犯义，有伤风化。”定将犯
人杖一百，发云南地面充军。

一、开设太学，教育诸生，所以讲学性理，务在明体适
用。今后诸生，止许本堂讲明肄业，专于为已，日就月
将，毋得到于别堂往来相引，议论他人长短，因而交
结为非。违者，从绳愆厅究察，严加治罪。

一、师生廪膳，既设掌馔以专其职，厨役人等以任其役，升堂会馔，已有成规，今后不许再立“监馔。”生员每
日诸生会食，务要赴会馔堂公同饮食，毋得擅入厨
房议论饮食美恶，及鞭挞膳夫，违者笞五十，发回原
籍亲身当差。

一、名堂教官，每班选重厚勤敏生员一名，以充斋长，
表率诸生。每月各斋通轮斋长四名，于彝伦堂值日，
整点礼仪，序立班次，及催督各斋工课。不许仍设掌
仪，专总事务，有妨本名肄业。

一堂宇宿舍俱各整饬，应用什物皆已备具、务在常
加洁净。闲杂人等不许辄入、其在学人员敢有毁污
作践者，从《绳愆厅》纠察惩治。

一本监官员、及官民生，不许将带家人僮仆、辄擅入
学、纷扰污杂。违者从《绳愆》厅纠治。

一、掌馔职专供给饮食，务在恪恭乃事，毋得简慢师
生。如有患病不能行履者，许令膳夫供送。若无病不
行，随众会食者，不与当日饮食。

一、除三饭之后，并不许另外茶饭及澡浴汤水，敢有
刁蹬索取者，绳愆厅纠治，仍将本名附《集愆册》纪录
之。

一、监丞置立《集愆册》一本。各堂生员凡有不遵学规，
即便究治，仍将所犯附写文册，以凭通考。初犯纪录，
再犯决竹箆五下，三犯决竹箆十下，四犯照依前例
发遣安置。

“一、师生所用饭食物料一一备具，在学并无缺少。若
掌管之官蹈前官典簿之弊，不将官有见在物料放
支，却令差到市夫厨役人等，日逐补办油盐酱醋等
物。”今后新官典簿若有此弊，许生员回奏。

“一、在学生员，或千数之广，或七八百人以为中，或百
人以为下。《体知有》等无志之徒，往往不行求师问道，
专务结党恃顽，故言饭食污恶。切详此等之徒，果系
何人之子，其所造饮食，千百人所用皆善，独尔以为
不善，果君子欤？小人欤？是后必有此生事者，具实奏
闻，令法司枷镣禁锢终身，在学役使，以供生徒。”
是年，令各按察司、选府州县学生员、年二十以上、厚
重端秀者、送京考留

按《春明梦馀录》：“十五年，命凡监生正妻月支米六斗，
凡监生有家人者，三月至十月日支米二升二合六
勺，十一月至十二月日支米一升九合二勺。监生俱
给冬夏衣，工部制衣被。”

洪武十六年，更定国子监《学规》，令再考岁贡，分堂肄
业。

按《明会典》：“十六年定一正官严立学规，定六堂师范
高下，六堂讲诵课业，定生员三等高下。”

一，以二司业分为左右，各提调三堂。

一、博士五员，虽分《五经》，共于彝伦堂西设座教训，六
堂依本经考课。

一、凡生员通《四书》未通经者，居“正义”、“崇志”、广业堂一
年半之上，文理条畅者，许升“修道诚心堂。”坐堂一年
半之上，经史兼通，文理俱优者，升率性堂。

一、生员坐堂，各堂置立勘合文簿于上，横列生员姓
名于下界画作十方，一月通作三十日。坐堂一日印
红圈一个，如有事故，用黑圈记。每名须至坐堂圈七
百之上，方许升“率性堂。”

一凡生员日讲。务置讲诵簿。每日须于本名下书写
所讲、所诵、所习。以凭稽考。

一凡生员遇有事故者。须置文簿。但遇生员请假。须
至祭酒处呈禀批限。不许于本堂擅请离堂。

一、凡生员升“率性堂”，方许积分。积分之法：孟月试本
经义一道，仲月试论一道，诏诰表章内科一道，季月
试经史策一道，判语二条。每试文理俱优与一分，理
优文劣者半分，文理纰缪者无分。岁内积至八分者
为及格，与出身。不及分者仍坐堂肄业。试法一如科
举之制，果有材学超越异常者，取自上裁。

是年、令考中岁贡生员送监，再考等第，分堂肄业。
洪武　　年，钦定“官吏监生会馔”之制。

按《春明梦馀录》：洪武中，钦定官吏、监生会馔之制，掌
馔预备椅桌器皿于馔堂，祭酒南向，司业北向，监丞、
博士、六堂等官东西向坐，诸生分东西班坐，其后膳
夫一人，管监生二十五人。馔先食则鸣铎传唱曰：“食
不语，坐必安，曰以为常。”

洪武十八年。令会试下第举人。送监卒业。敕师生廪
膳。该司年终通考原收岁支数目。僚属不得干预
按《明会典》云云。

洪武二十年定“国子监学规。”

按《明会典》二十年定一“各堂教官，所以表仪诸生。必
当躬修礼节，正其衣冠，率先勤谨，使其有所观瞻，庶
几模范后学。今后故妆阘葺怠惰，有失威仪者，许监
丞纠举，以凭区处。若监丞故不举觉，及怀私纠举不
当者，从监官奏闻区处。”

一、诸生衣巾，务要遵依朝廷制度，不许穿戴常人巾
服，与众混淆，违者痛决一、三日一次背书，每次须读《大诰》一百字、《本经》一百
字，《四书》一百字，不但熟记文词，务要通晓义理。若背
诵讲解全不通者，痛决十下。

一、每月务要作课六道，本经义二道，四书义二道，诏
诰表章策论判语，内科二道，不许不及道数。仍要逐
月作完送改，以凭类进，违者痛决。

一、每日写仿一幅，每幅务要十六行，行十六字，不拘
家格，或羲、献、智、永、欧、虞、颜、柳，点画撇捺，必须端楷有
体，合于书法。本日写完，就于本班先生处呈改，以圈
改字少为最。逐月通考，违者痛决。

一朔望行释菜礼。各班生员务要一名名赴庙。随班
行礼。敢有怠惰失仪。及点闸不到者痛决

一、生员凡遇师长出入，必当端拱立俟其过，有问即
答，毋得倨然轻慢，有乖礼体，违者痛决。

一、生员讲解，如有疑难，即当再三从容请问，毋得轻
慢师长，置之不问，蓄疑于心，违者痛决。

一每班给与《出恭入敬》牌一面、责令各班直日生员
掌管。凡遇出入、务要有牌。若无牌擅离本班、及敢有
藏匿牌面者、痛决、

一生员果有病患无家小者许于养病房安养。不许
号房内四散宿歇。有家小者只就本家。若无病而称
病出外游荡者验闸得实。痛决即令到班。

一、生员于各衙门办事者，每晚必须回监，不许于外
宿歇，因而生事。若画酉不到及点闸不在者痛决。
一凡会食务要礼仪整肃，敬恭饮食不许喧哗起坐，
仍不许私自逼令膳夫打饭出外冒费廪膳，违者痛
决。

一凡早晚升堂。务要各人亲自放牌点闸。及要衣冠
严肃步趋中节。不许搀越班次。喧哗失礼。违者及点
闸不到者痛决。

一、凡坐堂生员，务要礼貌端严，恭勤诵读，隆师亲友，
讲明道义，亘相劝勉为善。不许燕安怠惰，脱巾解衣，
喧哗嘻笑，往来别班，谈论是非，违者痛决。

一、凡赴堂背书。务要各照班次序立。以凭抽签背诵。
若前后搀越。諠哄杂乱者。痛决。

一、生员每夜务要在号宿歇，不许酣歌夜饮。因而乘
醉高声喧哄。违者及点闸不在者各加决责。

一、朔望假日，毋得在外醉饮，倒街卧巷；及因而生事，
亘相斗殴，有伤风化，违者痛决。

一内外号房。务要常川洁净。如是点闸各生号房前。
但有作秽者痛决。

一、内外号房各生，毋得将引家人在内宿歇，因而生
事，引惹是非，违者痛决。

一生员拨住号房，俱已编定号数。不许私下那借他
人住坐。违者痛决。

一、凡选人除授及差使办事等项，敢有畏避躲闪，不
行赴堂听选者，奏闻区处。

一凡生员于各衙门办事完结、务要随即回监肄业。
不许在外因而生事、违者痛决

一、凡生员省亲搬取，已有定例，敢有不行遵守，辄自
奏启者治罪。

一、丁忧成婚，人伦大节，假托诈冒，非惟明有定律，其
人不堪教养可知。今后生员如有丁忧成婚等事，许
于本监告知，具呈礼部。除“丁忧已有定制外，其成婚
者定立限期，给引回还，随即移文照勘。如有诈冒，就
便依律施行。”

一、生员有一切事务，合先于本监告知，本监具呈礼
部定夺，奏闻区处。所告是实，本监不准，方许赴礼部
陈告，毋得隔赿。
一、生员但有违犯前项学规，决毕即送《绳愆厅》纪过。
若累犯不悛者，奏闻区处。

洪武二十六年、革“中都国子监”

按《明会典》云云。

洪武二十七年、定国子监膳夫名数

按：《明会典》二十七年定“膳夫一百二十名，以法司犯
笞杖者应充。内一百名给饮馔洒扫等用，二十名栽
种菜蔬等用。”

### 成祖永乐元年始置国子监于北京

按《明会典》，“永乐元年始置国子监于北京，设官同令
选顺天府学并大兴、宛平二县学通经文生员及考
顺天等八府原报科举生员，俱充北京国子监生。”
按《春明梦馀录》：“国子监在城东北，即元之旧学，洪武
改为北平郡学，永乐仍为国子学，又改为国子监。”正
堂七间曰彝伦堂，元之崇文阁也。中一间，列圣幸学，
俱设座于此，上悬《敕谕》五通。东一间，祭酒公座面南，
司业公座面西。堂前为露台，台南中为甬路，前至太
学门长四十三丈，圣驾临幸由之。东西为墀，诸生列
班于此。后堂三间，东讲堂三间，西讲堂三间，折而东
为绳愆厅三间，鼓房一间，率性堂、诚心堂、崇志堂各
十一间，博士厅三间，钟房一间，修道堂、正义堂、广业
堂悉如率性堂。六堂乃诸生肄业之所。东折而南，为廊九间，门一间，西亦如之。太学门三间，东《敕谕碑》一
通，洪武十五年申明学制一通，洪武三年定《学规碑》
一通，洪武初年钦定永乐三年《申明学规碑》一通，洪
武十六年并三十年钦定庙学圆碑一通，庙学规制，
地界、四至丈尺尽勒焉。

设官职事祭酒掌国学举人、贡生、官生、恩生、功生、例
生、夷生、幼年勋臣教训之事，司业为之贰。修古学、正
成均之政令，造以明体适用之学，以孝悌、忠信、礼，义、
廉耻为之本，以《六经》、诸史为之业，以升堂积分及格
叙用之法而翼励之，不率者扑之，不悛者徙谪之，以
廪馔膳师生，以力役给厨膳，以赐予示恩赉，以宁假，
悉人情以拨历，练吏事以考选，汰冗滥。岁中，春秋上
丁日祀先师，则总其礼仪，上谒先师。幸太学，祭酒、司
业执经进讲。有讲章，其属有监、丞，坐绳愆厅，参领监
事。诸师生怠教不率教，及膳廪不洁，并纠惩书识之，
而坚明其约束。博士坐博士厅，分经、训授、助教、学正、
学、录坐《正义》，崇志、广业、修道、《诚心》、率性，六堂专教诲，
严课程，讲说经义，导约规矩。典簿典出纳文移。受支
金钱为师生馔，季报诸生课业，仿书以听于翰林，岁
杪奏上。典籍掌经史子集及制书。掌馔，掌饮食。于是
礼部、翰林、詹事、春坊、司经局若国子监官，连相通流，
而迁补因之特华重矣。

永乐二年，定国子监廪馔例及充役人夫之数。
按《明会典》二年奏准、北京国子监廪馔等项，俱照在
京国子监例。

又奏准：“北京国子监膳夫，以北京刑部囚人充役。每
监生二十五名，用膳夫一名。庙户、菜户、门子，就于膳
夫内拨用。庙夫二名，于顺天府拨用，按季更替。”后膳
夫以顺天、保定、永平、大名等府民佥充。一百名法司
囚徒发充一百五十名。其庙夫十名，库子一名，亦以
四府民佥充。斗级不拘额数，亦以囚徒发充。又，刷印
匠四名，大兴、宛平二县均拨。

永乐十九年，令“监生系南人送南监。”

按《明会典》云云。

### 宣宗宣德三年折支监生会馔之费并裁减膳夫额数

按：《明会典》：“宣德三年，停止会馔。其馒头饀肉，逐月照
依时估，于顺天府都税司门摊课钞内折支。干鱼椒
盐等料，仍办本色。”

凡膳夫。是年奏准、额设三百名。如有事故、法司拨补。
后止存一百名。每年每名、解雇役银十两

宣德五年，加国子监考满官“翰林史职。”

按《明会典》。凡国子监官。九年考满。宣德五年、令学行
端悫者。量加翰林史职。仍理教事。
宣德八年、令生员年四十五以上者。考选送监
按《明会典》云云。

### 英宗正统二年令副榜举人入监膳夫不得用窃盗囚徒

按：《明会典》：“正统二年，令副榜举人不愿就教职者，入
监卒业。”

是年，令膳夫以粮佥充者，准诸司皂隶例，一年一换。
以事发充者，不得用“窃盗、刺字之徒。”

正统三年令岁贡南人愿入北监者听。

按《明会典》云云。

正统七年，更定会馔之例。

按：《明会典》七年奏准会馔鱼盐等料，俱照时估折支
钞贯。其馒头、粉汤、豆腐，照馔米例支给麦豆

正统十年令生员年四十以上者、考选送监。

按《明会典》云云。

正统十二年，增修“国子监。”

按《春明梦馀录》：“十二年十一月初四日立外西东井
亭一，又东为持敬门以入庙，自中少北为储门，以通
启圣祠、土地祠及典簿、典籍、掌馔厅、仓库之路。祭酒
东厢亦由此入。西井亭一，又西为退省号门，自西少
北为广居门，以为司业入厢及诸生入号之路。墀内
杂植槐柏共二十株，前为集贤门三间，门前为通衢”，
东西牌坊各一，题曰“国子监监衢。”东西牌坊各一，题
曰“成贤街。”彝伦堂后斋明所九间，格、致、诚、正号，每号
计三十七间。

正统十四年令监生年浅者，放回原学，依亲肄业，听
取复班。

按《明会典》云云。

### 代宗景泰二年令法司凡监生词讼不预己及因事连逮轻者送本监自治

按《明会典》云云。

景泰　年，令生员纳粟马入监。

按：《明会典》：“景泰间，令生员纳马纳粟入监。”

景泰七年，令“云南岁贡生改入北监。”

按《明会典》云云。

====英宗天顺元年诏在京三品以上官子孙愿入监读书者听务须科目出身====按《明会典》云云。

### 孝宗弘治十四年定雇役膳夫银两支销之例令南直隶岁贡俱送北监

按《明会典》，“弘治十四年奏准博士等官，每员给膳夫
一名跟用。其馀膳夫雇役银两，本监明立文簿，委官
收库，以备公用。年终扣筭支销存留数目，呈堂立案。
是年令南直隶岁贡生俱送北监。”

### 武宗正德 年国子监官考满加俸

按《明会典》：“凡国子监官，正德九年考满。正德中议准
加俸。”

### 世宗嘉靖六年奏准监生入监即与支粮膳夫银两照椒油等例师生随数分给

按《明会典》云云。

嘉靖七年，建敬一亭于国子监，立《御制碑》。

按《明会典》，嘉靖七年建敬一亭于本监正堂之北，中
树御制《敬一箴》《圣谕》六道、御注《范氏心箴》《程子视听
言动》四箴凡七碑，如翰林之制。本监以累经车驾临
视，正官不敢中堂而坐，及中门出入，两京皆同。
按《春明梦馀录》：七年作“敬一亭”、御制圣谕共碑七座，
前为大门，题曰“敬一之门。”祭酒厅房在亭东，司业厢
房在亭西。会馔堂一所，在监东北。土地祠五间，在馔
堂门之右；典籍厅五间，在馔堂门之左；典簿厅三间，
掌馔厅五间，退省号及广居。门之西，为天、地、人、智、仁、
勇、文、行、忠、信、规矩准绳、纪纲法度，凡一十八号，并退
省房三，连混堂、净房各一所。

嘉靖八年奏准、历事监生、患病调治、不准放回作缺。
题准、公侯伯年幼者、送监授书

按《明会典》“八年奏准各衙门历事监生，如果患病，止
许在外调治，不许放回作缺。有恃顽私自逃回者，各
衙门开送吏部，酌量地方远近定限行提到部送问，
完日补历。如违半年以上者，革为民。”

是年题准：公、侯、伯等爵，无分已袭未袭，已任未任，年
三十以下，十四以上者，通行查出，开送礼部，转送本
监，行祭酒、司业，将《大学》《语》《孟》诸书相兼点授，令其在
家讲读，仍每十日赴营观操。

嘉靖十年奏准、升拨历事佥名举察之例、以膳夫银
两、充本监各项之费

按《明会典》十年奏准：“以后起送岁贡到监，遵祖宗监
规，通送广业堂，每月严加考试，学业进修，方许以次
升至率性堂，拨送各衙门历事。中间如有累经考居
优等，行谊著闻，堪以任用者，于年终具奏，本部会同
吏部覆考得实奏请，送吏部，同听选监生一体相兼
选用。其覆考不上者，仍发该监照常拨历。”

又奏准：岁贡坐监，遵照《监规》，由“广业堂渐升至率性
堂，然后积分，量与出身，果有才学超然异常，取自上
裁擢用。”

又奏准：各衙门历事监生三个月考勤之后仍历一
年其馀写本一年、清黄写诰清军清匠三年以至出
巡等项俱照例日月为满方许更替。其《历事》并《出巡
奏》内，既例该监生佥名，凡事可否许其公同议拟举
察奸弊。

又奏准、“凡膳夫银两以十分为率，九分按季均散师
生一分，备朔望香烛及各堂心红笔墨纸札等项公
用。”

嘉靖十四年题准、纳银生员、定限依亲博士等官考
选科道。又以膳夫拨充庙户

按：《明会典》十四年题准：纳银生员，年二十四岁以下
者，本监定限放回，依亲候明文行取作养。

凡本监博士等官。是年题准、吏部酌量年资才识、具
奏行取。考选科道等官

是年奏准于见在膳夫内拨十名充“庙户。”

嘉靖十五年奏准、在监肄业假例、及勋戚子孙、送监
读书

按《明会典》十五年奏准：“南北直隶并浙江等布政司，
将原在部在监告病并依亲搬取毕姻等举人，俱以
文书到日为始，限三月内起送，发监肄业。如违限半
年者，准在监作旷三月，计月加旷。若有违至半年，并
通未入监会试临期方至者，送问查勘明白，方准入
试。凡依亲给假在家援例生员，限三月内起送，发监”
肄业。如有违限，照例送问。其私自逃回者，许该监查
报本部转行法司提问治罪。

又奏准：纳银监生私逃二月以上者，发回原学肄业。
又奏准：公、侯、伯子孙已未袭爵管事，并驸马年二十
五岁以下者，俱遵照旧规，送监读书习礼。

嘉靖十九年再准在监在历私逃例

按：“《明会典》十九年奏准两京国子监监生，不分在监
在历、私逃回籍三月以外者，发回原学肄业；半年以
上，一体革退为民。”

嘉靖二十四年题准、监生拨历考选例

按《明会典》二十四年题准，各衙门拨到历事监生，俱
要常川在公供事，讲习律令。每三月考勤之时，严加考校，如有律意不通者，不送附选，仍责习学，以俟再
考。其有私自回家，雇人代替者，查究得实，即将代替
人参送法司问罪。监生仍照行止有亏，革罢为民。
嘉靖三十八年奏准，袭封衍圣公年少未学，照公侯
伯例，送监读书习礼。

按《明会典》云云。

### 穆宗隆庆元年奏准监生坐班历事科举例

按《明会典》，“隆庆元年奏准，凡监生坐班历事，务要依
期完事，给引还乡。如有告假及丁忧等项，须保勘的
实，方许给引放回，勒限起送，补班补历。如有托故迁
延，直至科举临期方到者，不准入试。其回籍监生，有
志进取者，听令于本省科举提学官一体考送。如拆
卷填榜，监生已经取中者，不许避嫌弃置。”

隆庆二年奏准例监查明实历、方许应试。

按：“《明会典》二年奏准：凡遇乡试年分，一应援例生曾
收入监、未经查回实历者，不论生员民生出身，不拘
例前例后入监，不许考送应试。”

隆庆三年奏准：“监生拨历”之例。

按《明会典》三年奏准援例廪增附生员，边方优等次
等生，武学曾经科举生入监者，支廪拨历俱各照旧。
其青衣发社，沙汰附学名目生，俊秀随任等子弟，武
学未经科举生、武举生入监“者，实坐班一年。以后，如
果用心向学，能通文理者，给与全廪；仅守监规，略知
文理者，给与半廪。若愚顽弗率，全不识文理者，仍不”
给廪。俱各再令实坐班一年，然后上序。给廪者，拨正
历，不给廪者拨杂历。如坐班一年半，以愿拨长差者
听。

隆庆五年、暂行增减拨历名数期限。

按《明会典》：“五年，以监生数多，历缺不敷，奏准各衙门
正历，每三名量增一名，仍减历期三月，止历九个月
为满，暂行二年。”

### 神宗万历元年奏准报名朝见监生不许顶替

按《明会典》：“万历元年奏准：今后援例生儒俊秀子弟，
及历事考勤监生，报名朝见，查出不系正身，即将替
身参送法司问罪，本生径行革退。其投文并历事拨
到之日，如有仍犯前项情弊，一概不许准收，仍将雇
替之人重究。”

万历三年奏准：举人入监肄业、应试及勋爵入监之
例。

按“《明会典》三年奏准，举人未经入监，及监事未毕者，
俱以文书到日为始，限三个月起送入监肄业。若未
经入监，虽有原籍公文，不准入场。以后每科会试毕
日，凡举人下第及中副榜，不愿就教者，尽数分送两
京国子监肄业。并不许假借名色，告送顺天府给引
回籍。顺天府亦不许径自给引，违者参究。”其赴部会
试者，除监满拨历外，其馀必由两监起送，方准入场。
又奏准：五军都督府将见在未任公侯伯等爵，及应
袭子弟，但年十四以上，三十以下者，通行查出，送监
习学，不许隐匿，违者参究。仍行吏兵二部知会，于袭
爵之日，查其曾否入监，方准承袭。其袭后但年三十
以下者，仍送回本监肄业，应任用者，“兵部查其习学
有无进益，方行推任。遇有册封差遣，亦照旧规，查其
曾经在监习礼者，方许差用。其送监习学者，除赴京
营操演外，馀日俱要赴监读书观礼。本监堂上官用
心教习，务臻成效。但有不行赴监，及纵肆自恣者，参
治。如果在监日久，学业有成者，亦听本监官酌量出
学待用。若仍愿在监”者，听令照旧肄业。本监官更加
优异，仍报部纪录，以示激劝。

万历九年，再定监生拨历之例。

按：《明会典》。“九年，吏部又以人多历少，题准照隆庆五
年例，增历减期，以后通行遵守。”

凡纳粟等项。监生照例坐堂十年。挨次拨历。若中乡
试、通计先年坐监月日拨历。其未冠愿坐监者。亦满
十年、方作复监之数

凡《历事监生》名数：吏部四十一名，户部五十三名，礼
部一十三名，兵部二十五名，刑部七十名，工部二十
四名，都察院六十三名，大理寺二十八名，通政司五
名，行人司四名，五军都督府五十名。谓之“正历。”三个
月上选，满日增减不定。又有各衙门写本，户部十名，
礼部十八名，兵部二十名，刑部十四名，工部八名，都
察院十四名，大理寺四名，通政司四名，随御史出巡
四十二名，谓之“杂历”，一年满日上选。又有各项办事，
清黄一百名，写诰四十名，续黄五十名，清军四十名，
又监库十名，初皆三年谓之“长差”，近俱准减一年上
选。承运库十五名，司礼监六十名，尚宝司六名，六科
四十名，初作短差，近亦准写本例，一年满日上选。又
有随御史刷卷一百七十八名，工部清匠六十名，俱
以事完日上选。此外，又有“礼部写《民情条例》”等项七
十二名，光禄寺刷卷四名，修斋八名，参表二十名，报
计二十名，赍捧十二名，锦衣卫四名，兵部查马册三
十名，工部大木厂二十名，后府磨算十名，御马监四名，《天财库》四名，《正阳》门四名：崇文、《宣武》、朝阳、东直四
门各三名；阜城、西直、安定、德胜四门各二名。俱为短
差。半年满日回监

### 皇清

《大清会典》：国子监

正官

满汉祭酒各一员

满、汉司业三员。内满司业二员，汉司业一员。首领官：

满汉典簿各一员

属官

满汉监丞各一员

满、汉博士三员。初设汉博士三员。顺治十五年裁一员。十八年，设满博士一员。

满助教十六员，内满文八员，满、汉文八员。蒙古助教四员，初设八员，顺治十八年裁四员。汉助教六员，初设十二员，顺治十五年裁六员。汉学正六员。

孔氏世袭学正一员，初设二员，后裁一员。汉学录二员，初设六员，顺治十五年裁四员。汉典籍一员。

满笔帖式五员。内满文四员，满、汉文一员。汉军笔帖式四员。

国子监从四品衙门，设“满、汉祭酒各一员，满司业二员，汉司业一员，满、汉监丞各一员，满博士一员，汉博士二员，满文助教八员，满、汉文助教八员，蒙古助教四员，汉助教六员，汉学正六员，汉学录二员，汉典籍一员，满、汉典簿各一员，满文笔帖式一员，满、汉文笔帖式四员，汉军笔帖式四员。” 自顺治元年，本监事件俱属礼部公同料理。十五年，照各衙门分析。康熙二年，仍归礼部。十年，复行分析。其应题应行事宜，俱本监堂官自行题请施行。

监规

一、祭酒、司业职在“总理监务，严立规矩，表率属员，模范后进。”

一、监丞职在绳愆。凡教官怠于师训，监生有戾规矩，并课业不精，悉从纠举惩治。

一、博士、助教、学正、学录职在教诲。务须严立课程，用心讲解。如或怠惰，致监生有戾学规者，堂官举觉罚治。

一典籍职在收掌

御书楼一应《经史》书板：

一、典簿职在“明立文案、并支销钱粮季报文册。” 一、本监正官每入署升堂就位、各属官以次赴堂序立行揖礼次各属官分列东西、相向对揖。各堂监生排列恭揖。礼毕方退。

一、本监属官每遇赴堂禀议事务，或质问经史，皆须拱立听受，不得即便坐列。

一监丞职主纠绳。置立《集愆册》一本。凡监生有不遵学规者、即行惩治。仍将所犯附写文册、以凭通考

“一满洲蒙古汉军监生责成八旗助教。汉监生责成汉助教学正、学录等官。” 务在勤加教诲。不得怠惰徇情。以致废弛。

一、满洲、蒙古、汉军、汉人各监生入监日、首谒

先师庙。各生排列庙墀。礼生赞“行四拜礼毕。” 赴彝

伦堂台下序立，谒见祭酒、司业，“行四拜礼。随诣各堂师相见，行拜礼。凡遇进监至大门外下马，不许乘马出入。”

一、本监原有号房五百二十一间，为诸生读书之所。今此房无存，凡汉监生听在寓所肄业。一、满、汉各监生于朔望日随行释奠礼外，有讲书、覆讲、上书、覆背诸课程。每月三回，周而复始。两厢及六堂官讲《四书》《性理》《通鉴》，博士讲《五经》，向有成例。顺治十五年，奏准定于朔望日，祭酒、司业率属员诸生拜谒。

文庙毕升堂讲书

一、满汉各监生听讲书后。习读讲章。有未能通晓者。即赴讲官处讲解。或赴两厢质问。毋得惮烦蓄疑。安于愚昧。

一、各监生向有习仿之例，每次务写六百字以上，必须端楷有体。如潦草差落不完，及怠惰不到，或倩人代书者，本堂临期亲督，各加责罚。一、八旗官学生每月赴监讲书一次，译写一次。

五日射箭一次

一诸生到监日。本堂严查年貌、籍贯经书。务取连名保结。以防冒名顶替之弊。如有犯者。照例重处。

一、在监肄业各监生，祭酒三月季考一次，司业每月月课一次。务期齐集，不许托故规避。一、满洲、蒙古、汉军荫监生十岁以上，到监读书，俟年满十八岁，考试咨部。

一、满洲、蒙古、汉军例监生坐监二十四个月。汉人恤荫生、难荫生考满荫生坐监六个月。

恩诏：荫生、官生坐监二十四个月。恩、贡生、恩、拔贡生。

坐监六个月。岁、贡生坐监八个月。副榜贡生内，“廪膳坐监六个月，增、附坐监八个月。” 选、拔贡生内，“廪膳坐监十四个月，增、附坐监十六个月。” 准贡生坐监三个月。例监生内，“廪膳坐监十四个月，增、附坐监十六个月。俊秀坐监二十四个月。” 其恩、拔、岁、副贡生有考充教习者，连监期共三十六个月。

一、诸生学校进身，以“孝弟忠信礼义廉耻” 为本。必先隆师亲友，养成忠厚之风，以须仕进。敢有毁辱师长及生事告讦者，即系干名犯义，有伤风化，定行依律治罪。

一、满汉各荫监生，途遇师长，步行者旁立候过，乘骑者远下趋避，敢有邈忽抗行者，决责。一、各班监生凡有一应事务，先于本堂教官处禀知，率领赴厢禀覆，毋得径行烦紊，违者决责。一、援例各监生以文到日为始，即赴监肄业。其有丁忧亲老患病者，地方官另文申报。如无故不行到监，照题定例处治。

一、监生丁忧，呈送本堂，转呈堂上官，批准回籍守制。如在籍丁忧者，有司随申本监，以凭稽考。如不申文报明于起复日扶捏文书到监者，定行压罚。

一、八旗各项监生请假，取具该都统印文，到日查明酌量准给。汉监生入监后，遇有省亲完姻，随任依亲告病，及同居伯叔兄长丧而无子者，许告假归里，立限给以假票。如违限迟旷，本监行文提取，计日倍罚。

一、监生有嗜酒撒泼、不守监规、及挟制师长者，问发充吏。有挟妓赌博、出入各衙门、起灭词讼、说事过钱、包揽钱粮者，问发为民，仍科罪轻重究治。

凡恩荫满汉官员子弟、或奉

旨送入监读书。或遇

恩诏、分别内外文武品级、各准荫送一子入监读书

凡圣裔监生恭遇

圣驾临雍、及

躬诣阙里、于陪祀《五氏》生员内、择选十五名、送监读

书

凡贡监有岁贡生、恩贡生，选拔贡生、副榜贡生、贡监生、功贡生、准贡生或赴部。

廷试、或送监肄业、或咨吏部考用

凡例监生员俊秀、援例入监、事例不一。由各该部题准遵行。或咨送本监读书。或在籍准作监生、免其入监

彝伦堂系

皇上御讲之所。本监堂上官、不敢中堂而坐、及中门

出入。王以下文武各官、亦不敢中门出入。

### 世祖章皇帝顺治二年

《大清会典》：“顺治二年，令酌定京省生员为八旗子弟。”

伴读，每名月给米二斛，以资赡养。三年之内，果教习子弟有成，该监咨吏部考用。

顺治三年

《大清会典》：“顺治三年，议准监生肄业，资斧不继回籍。”

凑取。或各官子弟送亲随任。及寒暑疾病。量准给假日期。俱作旷候补

是年，覆准“汉、监生积分之法：除常课外，每月一试经、书策论各一道。经书必理明词达，策论必博古通今，合式者优拔一等。通计一年内，考居一等十二次者，即为及格，免其拨历竟送。”

廷试

是年覆准、凡监生读书期满者、分拨各衙门历事、以一年为期、务须练习通晓政体、准送

廷试与恩贡、岁贡一体考试。

顺治九年

《大清会典》。顺治九年

世祖章皇帝临雍。行释奠礼。

御彝伦堂。

命满汉祭酒、司业讲“《易经》、书经。”次日，祭酒率领学官、

监生进表行礼颁

《敕谕》一道刊刻悬供彝伦中堂。敕曰、

天。上资之以图治，下学之以事君。尔等当严督诸生，尽心训诲。诸生当敬奉师教，身体力行。教有成效，时惟师长之功；学有实用，方尽弟子之职。若训导不严，怠肆失学，尔师生俱难免咎。尚其勉之。故

谕

顺治十一年

《大清会典》：凡觉罗荫生，顺治十一年议准照各官荫。

生例一体送监读书，期满仍开送宗人府。《顺治十二年》

《大清会典》。“顺治十二年，覆准撤回八旗教习生员，令”

礼部会同国子监、于监生中严加考试选补，教习有成、优加录用

顺治十五年

《大清会典》。顺治十五年覆准恩、拔、岁副等贡积分，及

格者，送部历满考职，照教习贡监例，上上卷以通判用，上卷以知县用。如系例监积分及格者，送部历满考职，与不积分贡生一体。

廷试、每百名取正印八名、馀以州县佐贰用。其年

力衰惫，文理荒谬者，不准考职。

顺治十六年

《大清会典》：“顺治十六年题准，教习既改用监生，今后”

考选教习，令该监自行取用。

顺治十七年

《大清会典》：“顺治十七年，议准监生未经准假遽自私。”

归者照例黜革

是年覆准：“考选教习，止用恩、拔、副榜、岁贡；其准贡、例监，不准考取。”

是年覆准：“监生人数甚少，难以校定分数，应行停止，俟士子云集，再议举行。”